R. Moldova pregătește primul program de cooperare internațională pentru dezvoltare: va oferi expertiză în integrare europeană și ajutor umanitar către state din Europa și Asia

Republica Moldova și-a elaborat primul program de sprijin cu expertiză, ajutor umanitar și dezvoltare pentru alte state, pentru perioada 2027–2030. Documentul, aflat în consultări publice, are un buget indicativ de 7 milioane de lei și marchează trecerea R. Moldova din poziția de beneficiar de asistență internațională în cea de furnizor emergent.