Nistrul, la un nou minim istoric: debitul de intrare în lacul Novodnistrovsk a ajuns la 14 m³/s

Situația hidrologică de pe râul Nistru continuă să se agraveze, iar aportul de apă în lacul de acumulare de la Novodnistrovsk a ajuns la noi minime istorice. În ultimele cinci zile, debitul mediu de intrare a scăzut la 19 metri cubi pe secundă, față de 38 de metri cubi pe secundă la începutul lunii, anunță ministrul Mediului, Gheorghe Hajder.